Source: https://www.politsei.ee/et/teenused/majandustegevuse-luba/
Timestamp: 2017-06-28 01:53:15+00:00

Document:
Majandustegevuse luba sisukaart
Majandustegevuse luba 28.06.2017
Alates 1. juulist 2014 väljastab rahapesu andmebüroo tegevuslubasid järgmistel tegevusaladel tegutsemiseks (RahaPTS § 52):
finantseerimisasutusena tegutsemine;
väärismetalli, väärismetalltoodete, välja arvatud tootmise, teaduse ja meditsiini vajadusteks kasutatavate väärismetallide ja väärismetalltoodete, või vääriskivide kokkuost või hulgimüük.
Loakohustust ei ole isikul, kellel on Finantsinspektsiooni tegevusluba või lepinguriigi finantsjärelevalve asutuse tegevusluba, mille alusel on õigus tegutseda Eestis filiaali kaudu või piiriüleselt, ning sellisest tegevusest on teavitatud Finantsinspektsiooni.
Tegevusloa taotluse saab esitada majandustegevuse registris, kuhu saab siseneda kas läbi www.eesti.ee portaali (e-teenused – ettevõtjale – tegevusload ja majandustegevusteated – sisenemine majandustegevuse registrisse) või MTR-i leheküljelt https://mtr.mkm.ee. Uue tegevusloa taotluse sisestamist saab alustada menüü „Minu taotlused“ valimisel avaneva taotluste nimekirja all nupul „Uus tegevusloa taotlus“ või „Minu load“ lubade nimekirja all nupul „Uus“ vajutamisel. Majandustegevuse registrisse sisenemise juhendi leiab siit.
EE701700017001577198 (Nordea)
Riigilõivu maksmisel palume kindlasti lisada viitenumbri 2900082498. Selgitusse kirjutage palun ettevõtte nimi ja „rahapesu andmebüroo tegevusloa taotlus“. Riigilõivu tasumise kohta saab rohkem teavet siit.
Tegevusloa taotluse lahendab Politsei- ja Piirivalveameti iseseisev struktuuriüksus rahapesu andmebüroo 30 tööpäeva jooksul taotluse esitamise päevast arvates (RahaPTS § 521). Küsimuste korral pöörduge rab.jarelevalve@politsei.ee või 612 3859, 6123869.TeatamiskohustusVastavalt majandustegevuse seadustiku üldosa seaduse § 30 lõikele 6 peab ettevõtja esitama koos majandusaasta aruandega kinnituse selle kohta, et ta on täitnud majandustegevuse seadustiku üldosa seaduse § 30 lõigetes 1, 2 ja 5 sätestatud teatamiskohustused või et nimetatud teatamiskohustused puuduvad.Majandusaasta aruande esitamine toimub elektrooniliselt e-äriregistri ettevõtjaportaalis. Majandusaasta aruanne tuleb esitada äriregistrile hiljemalt kuue kuu jooksul pärast majandusaasta lõppu (reeglina 30. juunil).Tulenevalt sellest kontrollige, kas majandustegevuse registris on tegevusloa andmed õiged. Kui tegevusloa andmed vajavad uuendamist või tuleb andmeid lisada, esitage majandustegevuse registris muutmise teade.Tegevusloa muutmiseks tuleb vajutada nuppu „Muuda tegevusluba“, täita vajalikud väljad ning seejärel vajutada nuppu „Esita“.Tegevusluba peab sisaldama järgmiseid andmeid ja dokumente:
teenuse pakkumise koha aadress, sealhulgas veebilehe aadress;
teenuse pakkumise eest vastutava isiku nimi ja kontaktandmed kõigi teenuse pakkumise kohtade kohta;
juriidilisest isikust ettevõtja tegeliku kasusaaja nimi, isikukood (selle puudumise korral sünniaeg), sünnikoht ja elukoha aadress;
juriidilisest isikust teenusepakkuja juhtorgani liikme ja prokuristi nimi, isikukood, selle puudumisel sünniaeg, sünnikoht ning elukoha aadress, kui teenusepakkuja ei ole Eesti äriregistris registreeritud ettevõtja;
rahapesu ja terrorismi rahastamise tõkestamise seadus § 29 ja § 30 kohaselt koostatud protseduurireeglid ja sisekontrollieeskirjad ning rahvusvahelise sanktsiooni seaduse §-s 6 loetletud erikohustustega isikute puhul rahvusvahelise sanktsiooni seaduse § 13 lõike 6 kohaselt koostatud protseduurireeglid ja nende täitmise kontrollimise kord;
rahapesu ja terrorismi rahastamise tõkestamise seadus § 29 lõikes 3 või § 29 lõikes 4 nimetatud kontaktisiku nimi, isikukood (selle puudumise korral sünniaeg), sünnikoht, kodakondsus, elukoha aadress, ametikoht ja kontaktandmed;
vastavalt rahvusvahelise sanktsiooni seaduse § 13 lõikele 6 ettevõtja määratud rahvusvahelise finantssanktsiooni rakendamise eest vastutava isiku nimi, isikukood (selle puudumise korral sünniaeg), sünnikoht, kodakondsus, elukoha aadress, ametikoht ja kontaktandmed;

References: § 52
 § 521
 § 30
 § 30
 § 29
 § 30
 § 13
 § 29
 § 29
 § 13